නීති විරෝධී ලෙස මෙරටට ගෙන ආ විදේශයේ නිෂ්පාදිත දුම්වැටි තොගයක් සමඟ පුද්ගලයෙක් ඊයේ (29) රාත්‍රියේ කටුනායක ගුවන් තොටුපලේදී අත්අඩංගුවට ගෙන තිබෙනවා.මෙලෙස අත්අඩංගුවට ගත් පුද්ගලයා මිගමුව, කොච්චිකඩේ ප්‍රදේශයේ පදිංචි අවුරුදු 40ක් වයසැති ව්‍යාපාරිකයෙක් බවයි වාර්තා වන්නේ.සැකකරු ඩුබායි සිට මෙරටට පැමිණි අවස්ථාවේදීයි රේගු නිළධාරීන් විසින් සැකකරු අත්අඩංගුව ගෙන ඇත්තේ.රුපියල් ලක්ෂ 11ක් පමණ වටිනා දුම්වැටි කාටුන් 100ක් සැකකරු මෙරටට ගෙනවිත් ඇති  බවයි ගුවන් තොටුපොළ අප වාර්තාකරු කියා සිටියේ.මෙම දුම්වැටි තොගය උත්සව සමයේ මෙරට අලෙවි කිරීමට ගෙනවිත් ඇති බවයි අනාවරණය වී ඇත්තේ.